**Швајцарија на Балканите** – македонски роман од Драги Михајловски. 
Книгата е издадена во 2015 година во СР Македонија.

Михајловски е исклучително плоден автор и преведувач. Неговите прозни дела се преведувани на англиски, германски, француски, руски, унгарски, српски, хрватски, словенечки, албански, турски, бугарски и други јазици. Досега ги објавил следните збирки раскази: Речно улиште , 1981; Ѓон , 1990; Скок со стап , 1994; Триполската капија , 1999; Раскази од шести кат , 2003; Пеперуткарот , 2009; збирката новели и раскази Глинениот човек , 2014; Раскази и споредбени коментари 2015; и уникатната комбинација на раскази и драми, Патот за рајот , 2017. Исто така, Михајловски ги има објавено и следните романи: Пророкот од Дискантрија , 2001; Смртта на дијакот ,2122002; Мојот Скендербеј , 2006; Бајазит и Оливера , 2009; Должници ,2014; **Швајцарија на Балканите**, 2015 и Бдеењето на Одисеј , 2018.
Покрај збирките раскази и романите, Михајловски ги има објавено и следните две книги за деца: Волшебното котле и други бајки , 1995 и Сиромавиот и чучурлигата , 2000, како и двете студии од областа на преведувањето: Нераспнати богови , 1991 и Под Вавилон: задачата на преведувачот , 2002. Покрај тоа, Михајловски има преведено повеќе од 110,000 стихови, меѓу кои 37 драми и 154 сонети од Вилијам Шекспир, понатаму Загубениот рај од Џон Милтон, Беовулф од непознат автор како и проза од Тони Морисон, Кензабуро Ое И. Б. Вајт, Стојан Христов и други.
Авторот Михајловски е наградуван со најпрестижните државни награди за своето книжевно творештво и преведувачка дејност. Неговата прва збирка раскази Речно улиште (1981) ја има добиено наградата за најдобра дебитантска книга на Книжевната младина на Македонија. За збирката раскази Скок со стап во 1994 година е нараден со „Рациновото признание", кое е едно од највисоките книжевни признанија во државата. Двапати ја добива престижната награда „Стале Попов" на ДПМ за најдобра прозна книга, и тоа во 200година за романот Смртта на дијакот , како и во 2006 година за романот Мојот Скендербеј. Исто така, Михајловски ги има добиено сите награди за книжевни преведувачи во Македонија. Во 1996 година ја добива наградата „Григор Прличев" за препевот на епот Загубениот рај од Милтон, а во 2006 година наградата „Зимски саем на книгата" за препевот на сите сонети од Шекспир, како и наградата „Кирил Пејчиновиќ" во 2009 година за неговите многубројни препеви и пре- води на дела од англосаксонската книжевност на македонски јазик. Во 2013 година повторно ја добива престижната награда „Григор Прличев" за препевот на Сите драми и сонети од Шекспир. Најпосле, ја има добиено и наградата „11 октомври" за животно дело од областа на културата и уметноста.
Тематската преокупација на прозното творештво на Михајловски е невројатно широка и разновидна, вклучувајќи го животот на самиот автор, кој понекогаш се испреплетува со животите на други автори, потоа најразлични актуелни состојби и настани, како и политички текстови и дискурси, современи и историски случувања, и алузии и фрагменти од македонската и од англиската книжевност, но и од други книжевности, како и фрагментирани библиски и истористи текстови и алузии и друго.
Во прозата на Михајловски, животот на авторот може да се разбере како уште една специфична низа текстови кои го проткајуваат целиот негов творечки опус, почнувајќи од првата збирка раскази Речно улиште , па сè до последниот роман Бдеењето на Одисеј .

Содржина
--------

 **Швајцарија на Балканите**  - на Драги Михајловски авторот навлегол во сферата на можното-односно на утописката литература. 
Возбудливо напишан роман, убаво структуиран со завршна поента во која авторот се навраќа на своето пишување, својата естетика, своето писателско вјерују и кажува дека сè што научил во животот е да пишува, односно да живее еден паралелен живот полн со возбуди што можеби никогаш не се случиле и нема да се случат во блиска иднина. 
Романот „Швајцарија на Балканите" е богата ризница на чистиот македонски јазик, танц на умот меѓу избраните зборови, постигната смисла на секоја реченица што претендира да биде дел од оваа многу креативна и врвна лексичка пирамида, констатира Раде Силјан во препораката на најновото романескно остварување на познатиот македонски писател.

Михајловски денес е еден од најнаградуваните, најанализираните, најомилените и најпреведуваните писатели во Македонија, но и пошироко. Ова секако се должи на неговиот привлечен и податлив за читателите прозен стил во кој е вградена народната раскажувачка традиција. Покрај стилот на авторот, треба да се истакне и книжевната вредност на прозното творештво на Михајловски кое е вонвременско, бидејќи најчесто може да се чита и како историски и како современ текст, а неретко и како предвидување за иднината. Покрај тоа што е апликативна за сите времиња, треба да се потенцира и тематската сеопфатност на прозата на Михајловски која е подеднакво привлечно четиво за сите генерации. Преку огромниот семан- тички потенцијал на своето творештвото, мајсторот на прозниот збор, Михајловски, постојано создава нови значења во имагинацијата на читателите. Затоа прозното творештво на Михајловски останува неисцрпен извор за нови креативни читања, критички осврти и толкувања од страна на читателите и книжевните критичари, а поттик и инспирација за младите писатели.

Наводи
------

1. ↑  Драги Михајловски, стра 209 –222[*мртва врска*]

Поврзано
--------

* Драги Михајловски
* Македонска книжевност

Надворешни врски
----------------

* [  Драги Михајловски – еден од најдобрите современи македонски писатели и преведувачи ]

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Драги Михајловски |
| --- |
|  |
| Список на наслови |
|  |
| Романи | 
* *Пророкот од Дискантрија* (2001)
* *Мојот Скендербеј* (2006)
* *Смртта на дијакот* (2007)
* *Бајазит и Оливера* (2009)
* *Должници* (2014)
* *Швајцарија на Балканите* (2015)
* *Бдеењето на Одисеј* (2017)
* *Пагански времиња* (2019)

 |
|  |
| Раскази и новели | 
* *Речно улиште* (1981)
* *Ѓон* (1990)
* *Скок со стап* (1994)
* *Триполската капија* (1999)
* *Раскази од шести кат* (2004)
* *Пеперуткарот* (2009)
* *Глинениот човек* (2014)
* *Раскази и споредбени коментари* (2015)
* *Пат за рајот* (2017)

 |
|  |
| Препеви | 
* *Милтон, Џон. Загубениот рај* (2007)
* *Непознат Беовулф* (2010)
* *Шекспир, Вилијам. Сите драми и сонети* (2013)

 |

 |